Što je učenje

Definicije učenja

Ne postoji općeprihvaćena definicija učenja, već ona ovisi o osobnom stajalištu i razlikuje se ovisno o paradigmama učenja. Najprihvaćenije paradigme učenja definiraju učenje kao:

vidljivu promjenu u nečijem ponašanju koja se može mjeriti 1)

aktivan proces usvajanja (uključujući uvid, procesiranje informacija, pamćenje, percepciju) novih znanja i stvaranje adekvatnih mentalnih reprezentacija 2)

prirodnu težnju čovjeka da se učenjem samoaktualizira i razvije osobne potencijale 3)

​aktivan, društveno potaknut proces izgradnje znanja baziran na subjektivnoj interpretaciji objektivne stvarnosti 4)

​proces povezivanja sa izvorima informacija koji sadrže korisna znanja te održavanje takve povezanosti 5)

Ovdje se nalazi još nekoliko definicija učenja koje bi mogle biti korisne:

stjecanje novih ili modificiranje postojećih znanja, ponašanja, vještina, vrijednosti ili preferencija te može uključivati sintetiziranje različitih vrsta podataka. 6)

djelatnost ili proces stjecanja znanja ili vještina učenjem, vježbanjem, poučavanjem od strane drugih ili temeljem vlastitog iskustva. 7)

sve relativno trajne promjene u potencijalu za ponašanje koje proizlazi iz iskustva, ali nisu uzrokovane umorom, maturacijom, lijekovima, ozljedama ili bolestima. 8)

relativno trajne promjene u mentalnim asocijacijama zbog doživljenih iskustava. 9)

—-

1) Vidi: Biheviorizam.

2) Vidi: Kognitivizam.

3) Vidi: Humanizam.

4) Vidi: Konstruktivizam.

5) Vidi: Konektivizam.

6)Wikipedija: Učenje. Preuzeto 14.03.2015. Posljednje izmjene 11.03.2013.

7)Merriam-Webster Learner's Dictionary. Preuzeto 14.03.2015.

8)Lefrancois, G. R. Theories of Human Learning: What the Old Man Said. Belmont, CA: Wadsworth/Thompson Learning. 2000.

9)Omrod, J. E. Human Learning (6 izdanje). Upper Saddle River, NJ: Prentice-Hall. 2011.